*Par atbilžu sniegšanu*

*par iepirkuma procedūras “Ventilācijas, kondicionēšanas sistēmu apkope un remonts” (ID Nr. RS/2024/61) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Ventilācijas, kondicionēšanas sistēmu apkope un remonts” (ID Nr. RS/2024/61) nolikumā (turpmāk – Nolikums) ietvertajām prasībām.

***1. jautājums***

*Vai par vienu gaisa apstrādes iekārtas vienību uzskatāms atsevišķu elementu kopums (piem. vairākas gaisa pieplūdes ar gaisa sildīšanas funkciju un vairāki nosūces ventilatori, iesk. dabīgo nosūci ar gaisa daudzuma regulēšanu), kas veic kompleksu uzdevumu komforta nodrošināšanai telpā vai telpu grupā, nodrošinot svaiga gaisa pieplūdi un rekuperāciju?*

**Atbilde:**

Kompleksu uzdevumu gaisa komforta nodrošināšanai telpā vai telpu grupā veic gaisa apstrādes iekārta ar iebūvētu rekuperatoru. RP SIA “ Rīgas satiksme” objektos ir uzstādītas 57 šādas ventilācijas iekārtas.

***2. jautājums***

*Kā ir jāpilda koptāme, kur ir pozīcija Pretendenta piedāvātā cena EUR bez PVN par ventilācijas, kondicionēšanas sistēmu apkopes darbiem gada periodam (kopsumma saskaņa ar Finanšu piedāvājuma 2.pielikumu.)? Proti 2025.gadā nav iekļautas 5. un 6.pozīcijas (2.pielikumā), kuras jāapkalpo tikai no 2026. gada, līdz ar to, par katru gadu sanāk atšķirīga cena.*

**Atbilde:**

Finanšu piedāvājuma pielikuma Nr. 2 kolonnā “Cena EUR bez PVN par kopējo apjomu gadā” jānorāda kopsumma par iekārtu apkopes darbiem vienam gadam. Faktu, ka Finanšu piedāvājuma 5. (kondicionieri (13 adreses)) un 6. pozīcija (kondicionieri serveru telpas (3 adreses)) nebūs jāapkalpo 2025. gadā, Pasūtītājs ņems vērā nosakot iepirkuma līguma kopējo cenu.

Iepirkumu komisijas priekšsēdētāja \*Karīna Meiberga